"Setswana Puo ya Gae (HL)/P2 9 DBE/Ngwanaitseele 2014 NSC POTSO 4 (DIPOTSO TSE DIKHUTSHWANE) Maboko a Setswana – MK Mothoagae Buisa nopolo e e latelang, mme o arabe dipotso. METSI-MASETLHA – EB Masoabi 1 Ke metsi-masetlha setsimpa boko, 2 O dubisa banna thankga maibing, 3 Ba ja mmamodikwadikwane mananeng, 4 Ba rwale mabogo tlhogong go umakwa, 5 Masetla-dibete a tiro tsa bojalwa. 6 Ruri o setlhogo o sa bolaya motho! 7 O gopisa bagale ka mpa ya sebete, 8 O ba tlogela ba le pududu dikhaing, 9 Wena o sala o phophoma dinkgong, 10 O boe o ba amoge seriti, 11 Ba sale ba sasanka mananeng. 12 Balatedi ba gago ba dule bomphe-ke-gôre, 13 Matlho a bona a ditoto a totomologile, 14 Melomo ke dibete diphafaneng, 15 Godimo ga moo, o botlha ka tatso le lonko, 16 Mme o pakwa go feta kgotlaomone. 17 Ka ntlha ya gago merafe e latlhegetswe ke dikgosi, 18 O busa metse boemong jwa magosi, 19 O garaswantse kagiso makgotleng, 20 Go setse fela selelo le khuranyo ya meno. 4.1 Naya ponagalo ya poko e e tlhagelelang mo go mola 1 le mosola wa yona. (2) 4.2 Naya sekapuo se se dirisitsweng mo go mola 6 le mosola wa sona. (2) 4.3 Tlhalosa gore mmoki o kaya eng ka mela 15 le 16. (2) 4.4 Maikutlo a mmoki ke afe ka bojalwa? (2) 4.5 Ke thuto efe e o e ungwang go tswa mo lebokong le? (2) [10] Kwalololo e ileditswe Phetla"